Københavns Adresseavis, 1822-05-10
Onsdagen den 29de Mai førstkommende, om Eftermiddagen Kl. imellem 2 og 4 Slet, bliver ved Auction tredie og sidste Gang opraabt, for til den Høistbydende, om Vurderingssummen bydes, absolut og uden videre Auctions Holdelse at bortsælges: Gaarden Nr. 177 paa Christianshavn i Overgaden over Vandet, med tilhørende Pakhuus, Hauge med videre, Handelshuset A. Bunzen 4 Søns Bo tilhørende. Denne Eiendom er saaledes beskaffen: 1) En Bygning mod Overgaden oven Vandet, 9 Fag, 2 Etager høi, med gjennemgaaende Qvist over 3 Fag, For= og Bag=Siden og den østlige Gavl Grundmuur, den vestre Gavl Muur= og Bindings=Værk, heelt Vinkeltag, over, hvori 3 Tagvinduer. Første Etage bestaaer af 8 Værelser og Leiligheder, tildeels gibsede og betrukne, samt panelede, hvori er 2 Kakkelovne foruden et Kjøkken med aaben Skorsteen, i samme en Kogeindretning med Kobberkjedel og Bagerovn, Steenvadsk, Hylder og Rækker. For Vinduerne ere Vindueskedder. Anden Etage er meget smagfuld decoreret og indrettet, og bestaaer af 7 Værelser, malede, gibsede og betrukne, hvori ere 5 Kakkelovne. J Qvisten ere 4 Værelser med gibset Loft. Resten til Gang og i 2de Lofter, Loftet derover i eet. 2) Til høire Side i Gaarden et Sidehuus, 1 Fag, For= og Bag=Siden af Muur= og Bindings=Værk, 2 Etager høit, med Halvtag over. Første Etage i eet til Pakrum, hvide Vægge, Muursteensgulv og nogle Hylder. Anden Etage et Værelse paa 1 Fag. Loftet og Væggene panelede og malede. Loftet derover i eet. 3) Videre tilhøire i Gaarden et Sidehuus paa 9 Bjælkefag, 2 Etager høit, med Halvtag over. Første Etage Grundmuur, anden Etage Muur= og Bindings=Værk. Et Vognskuur, brolagt, og gibset Loft, en Stald, brolagt, med Spilbomme, Krybber og Hækker til 4 Heste, Opgang til begge Etagerne. Anden Etage, deri 3 Værelser med 2 Kakkelovne. 4) Mod sidstnævnte Bygning et Skuur paa 9 Bjælkefag med Halvtag over, Forsiden aaben. Bagsiden Grundmuur, derved et Locum. 5) Tilvenstre Side i Gaarden et Sidehuus, 6 Fag, det ene Muur= og Bindings=Værk, de 5 Fag Grundmuur, Forsiden 2 Etager, Bagsiden 1 Etage høi, Heeltag, og i samme en Qvistinge, Første Etage en Gjennemkjørselsport, gibset, et Kiøkken 2 Fag, et Vadskerhuus 2 Fag, en indmuret Kobberkjedel af Størrelse circa 4 Tdr., 2de Kammere, i det ene Vindovn og Rør. Anden Etage, hvori 3 Værelser og 2 Kakkelovne. Loftet derover i 3 Dele, 6, En hjernebygning, indrettet til Pakhuus og inddeelt i 3 Fag mod Overgaden oven Vandet og 3 Fag med Baadsmandstræde. To Etager høi med Qvist, hvori 2de Luger og en Udlægger. Bygningernes tvende Sider er Grundmuur, og vender med den fjorde Side med den under Nr. 1 anførte Bygning. Første Etage er Gjennen kjørselsport, Resten Pakhuus med Drager og Stolper. Anden Etage eet med Drager og Stolper. Qvistetagen ligeledes i eet med Drager og Stolper. Loftet derover er i 3 Dele, og i den ene en Vinde med Toug. En rummelig Forgaard, brolagt, og i samme en Portion fersk Vand med Opstander og Pomperedskab. Tvende smaae Baggaarde, i den ene et grundmuret 1 Etages Halvtags Huus, der forhen har været brugt til Locum, saaog et aabent teglhængt Halvtags Brændeskuur. En stor Hauge, i samme circa 80 Frugt= og andre Træer, saaog et grundmuret 1 Etages Lysthuus med Spids tag. Haugen er mod Baadsmandstrædet, Dronningensgade og mod fornævnte Forgaard indhegnet med Grundmuur, hvoraf et Stykke mod sidstnævnte Gade dog er indstyrtet, og i dets Sted opsat et Jnterims=Plankeværk, og mod de fornævnte 2 smaae Bag gaarde er Haugen adskilt ved 10 Fag Stakit. Ved Canalen udenfor bemældte Eiendoms Strækning et Bolværk med Slæbested og behørige Luger. Til Stedet behørige Brandredskaber. J Eiendommen kan paa 1ste Prioritet blive staaende faste Penge 8000 Rbd. rede Sølv, og paa 2den Prioritet, imod successiv Afbetaling og Sikkerhed, 2000 Rbd. rede Sølv. Conditionerne og Vurderingsforretningen ere at faae til Eftersyn hos Boets Commissair, Procurator Bjerring, boende i nye Kongensgade bag Slottet Nr. 232.